**ІРГЕЛІ ІСКЕ ҮЛЕС ҚОС. *Айқын,17.08.2017.***

**«Нұр Отан» партиясы Қызылорда қалалық филиалына қарасты «Арай» бастауыш партия мүшелері Елбасы ұсынған «Болашаққа бағдар: рухани жаңғыру» атты бағдарламалық мақаласының маңыздылығын жан-жақты талқылады.**

Аталған іс-шараның негізгі мақ­саты – «Болашаққа бағдар: рухани жаңғыру» атты бағдарламалық ма­қаласын кеңінен насихаттау, мемле­кеттік қызмет саласын жетілдіру мен мемлекеттік қызметшілерді кәсіби­лендіруге бағытталған реформаны қалың бұқара халыққа тереңінен түсіндіру.
Маңызды шараға Сыр өңіріне жұмыс сапарымен келген Парламент Мәжілісінің депутаты Наталья Жұмаділдаева қатысты.
Жиын барысында Мәжіліс депу­таты әрбір адам Елбасының «Бола­шаққа бағдар: рухани жаңғыру» мақаласынан өзіне қажетті тұсты таңдап, жүзеге асыру үшін іргелі іске өз үлесін қосуға ұмтылуы қажет. Бұл біздің еліміз, ұлтымыз және болаша­ғымыз үшін қажетті бастама, қажетті құндылықтар екендігін айтты.
«Нұр Отан» партиясы Қызылорда қалалық филиалы төрағасының бірін­ші орынбасары Ш.Әбдірахманов: «Биылғы Елбасының бірқатар бас­тамаларының аясында алдымызда ат­қаратын үлкен жұмыстар бар. Елба­сының жария­лан­ған «Болашаққа бағдар: рухани жаң­ғыру» атты бағдар­ламалық мақаласында қамтылған мәсе­лелердің барлығын са­надан дұрыс са­раптап өткізу керек. Ма­қаладағы ой-тұжырымдар бірінші кезекте жастарға арналып отыр. Сондықтан бүгінде басты мақсаттардың бірі – ол жаңғыру жолын­дағы жастар институт­тарының рөлі мен орнын айқын­дау. Бұл ретте олардың мүм­кіндіктері мен әлеуетін күшейту арқылы, жастарымызға құн­дылықтар мен ұлттың мақсат-мұ­раттарын дұрыс жеткізе алуы­мыз маңызды», – деді.
Шара соңында жиналғандар еліміз үшін саяси маңызды бар мақаланы тал­қылай келе, еліміздің түбегейлі жаңғы­руына, жаңаша өркендеуіне жол ашатын тәуелсіз Қазақстан халқына, болашақ жас­тарына арналған мазмұны терең, ау­қымы кең мақаланы бірауыздан қол­дайтындарын жеткізіп, Елбасы мақа­ласына орай өңірді, елді дамыту бағытында бірлесе жұмыс жасайтындықтарын айтты.

**Дархан БАЙТІЛЕС**